open-index/open-wikipedia-markdown huggingface dataset:
Norges beste fighter

***Norges beste fighter*** er en norsk TV-sendt talentkonkurranse innen kampsport som ble sendt på Viasat 4 i 2012. I dette programmet konkurrerte norske kamsportsutøvere i Mixed martial arts (MMA) for å vinne tittelen «Norges beste fighter». Det ble kåret en mannlig og en kvinnelig vinner.

Programmet ble innspilt i Thailand og hadde sendestart 27. februar 2012. 

Idrettsutøvere innen forskjellige kampsportgrener deltok i serien. Det ble brukt svenske MMA amatørregler, hvor det blant annet ikke er tillatt med knær og albuer mot hodet og slag mot ryggrad og bakhode. Det ble kjempet i to vektklasser, 55 kg og 75 kg, henholdsvis syv kvinner og åtte menn. To og to utøvere møtes i kamper på 2 x 5 minutter, hvor en ble kåret som vinner, og den som tapte ble sendt hjem til Norge. Deltakerne ble først delt opp i grønt og blått lag, og da det var åtte igjen (fire av hvert kjønn) ble lagene oppløst og resten av konkurransen kjørt som turnering. Det ble holdt en konkurranse, hvor vinneren bestemte hvem han/hun skulle møte i den ene semifinalen, og dermed også hvem som møttes i den andre semifinalen.  

Den som sto igjen til slutt i hver klasse vant tittelen «Norges beste fighter». Førstepremien var 250 000 kroner pluss en proffkontrakt på 12 måneder med management- og promotorselskapet SEG, inklusiv proffkamp i «Rumble of the Kings» i Stockholm i november 2012.

## Om programmet
Den ble tildelt fagprisen i beste klipp/redigering (Tim Helly-Hansen, Marta Sæverud, Paul Thingstad og Kjeld Ivar Follum) under Gullruten 2012.

VG Nett sendte noen pre-episoder før seriestart, med introduksjon av deltakerne.

## Deltakere
Da Daniel Nordås trakk seg grunnet sykdom kom Alexander Jacobsen tilbake i konkurransen, selv om han ble slått ut opprinnelig på 5.-plass

## Dommer / Trenere
* Narve Læret – dommer
* Tor Olav Hauge – trener, grønt lag
* Eirik Digre – trener, blått lag
* Daniel Sørensen – gjestetrener

## Kamper

## Referanser


## Eksterne lenker

*  Norges beste fighter hos Viasat 4

__NOTOC__
Geraldton (Vest-Australia)

**Geraldton** er en by i delstaten Vest-Australia i Australia. Byen ligger rundt 424 kilometer nord for delstatshovedstaden Perth. De viktigste næringsveiene i byen er gruvedrift, fiske, landbruk og turisme.

## Historikk
Det er bevis på at det har eksistert innfødte mennesker på vestkysten av Australia i minst 40 000 år, men det er uklart når de første innfødte først kom og bodde i områdene rundt Geraldton. Aboriginene i områdene rundt var kjent som «yamatji-folket» eller «wajarri-folket». Aboriginene ga støtte til de første europeiske nybyggerne i området ved å hjelpe dem med å finne faste vannkilder, og arbeidet siden i saue- og fiskeindustrien.

Selv om mange europeiske oppdagere besøkte Houtman Abrolhos rundt 60 kilometer vest for Geraldton på 1600- og 1700-tallet finnes det ingen bevis for besøk i området som i dag er Geraldton. Den første europeiske oppdageren i området var George Grey i 1839. Et tiår senere reiste oppdageren Augustus Gregory igjennom området. Han fant forekomster med bly ved Murchison-elva og gruven som ble bygget senere ble kalt Geraldine. Byen fikk navnet Geraldton i 1850. Både navnet på gruven som navnet på byen er oppkalt etter guvernør Charles Fitzgerald.

## Nærliggende
Nord for Geraldton ligger byen Northampton og den selverklærte mikrostaten Hutt River Province.

## Referanser


## Eksterne lenker
*
Geraldton

**Geraldton** kan vise til:

*Geraldton (Vest-Australia), en by i delstaten Vest-Australia i Australia.
*Geraldton (Ontario), en by i provinsen Ontario i Canada.
*HMAS «Geraldton», to skip i Royal Australian Navy.
DS «Jelø»

**DS «Jelø»** var et lasteskip bygget ved Akers mekaniske verksted som byggenummer 253. Skipet ble overlevert til rederiet  A/S Nordsjøen ved Richard Pettersen, Kristiania i juli 1907. I 1925 ble skipet  solgt til Det Stavangerske Dampskibsselskap hvor det ble frem til 1952, avbrutt av et opphold i Sverige mellom 1940 og 1945. Solgt til Tyrkia og ombygd til det ugjenkjennelige. Fremdeles i fart pr. 2011

## Historie
* 1907: juli: Levert til A/S Nordsjøen ved Richard Pettersen, Kristiania som «Jelø»
* 1923: juli: Overtatt av A/S Jelølinjen (Fred. Olsen & Co.), Kristiania
* 1925: mai: solgt til Det Stavangerske Dampskibsselskap Stavanger. Omdøpt «Ulsnes»
* 1940: 9. april: Var i Malmö, Sverige på reise til Stettin da krigen brøt ut. 
* 1940: 25. oktober: Rekvirert av Svenska Statens Trafikkommission (Stockholms Rederi AB Svea), Stockholm, Sverige
* 1945: Returnert til Det Stavangerske Dampskibsselskap
* 1952: Januar: Solgt til Mustafa ve Ahmed ve Vebhi Aldikacti Vapurculuk Kollektif Sirketi, Istanbul, Tyrkia. Omdøpt «Calti»
* 1959: Solgt til Saban Kasaroglu Hehmet Kasar ve Ortaklari, Istanbul, Tyrkia
* Ombygd til motorskip
* 1960: Omdøpt «Gerze»
* 1963: Solgt til Mehmet Kaptanoglu Denizcilik ve Ticaret Ltd. Sirketi, Istanbul, Tyrkia. Omdøpt «Mehmet Kaptanoglu»
* 1964: Ombygd og ny motor:
* 1999: Omdøpt «Kader 5»
* 2006: 20. november: Solgt til ukjent tyrkisk eier.
* 2009: 19. oktober: Solgt til Mustafa Duman Semnur Denizcilik, Istanbul, Tyrkia.
* 2011: oktober: Fremdeles i fart.

## Kilder
* Flåtelister www.skipet.no

## Eksterne lenker
* 
* 
* «Kader 5» www.shipspotting.com
Tour of Norway 2012

**Tour of Norway 2012**, offisielt **Glava Tour 2012**, var den andre utgaven av Tour of Norway. Rittets hovedsponsor var Glava, derfor ble rittet ofte omtalt som *Glava Tour*. Nordmannen Edvald Boasson Hagen vant rittet sammenlagt foran australske Simon Clarke og norske Lars Petter Nordhaug. Dette var første gang et ritt med kategori 2.1 ble arrangert på norsk jord.

## Lagene
Følgende lag stilte til start 16. mai:

## Etappene

## Trøyene

## Resultater

## Startliste

## Referanser


## Eksterne lenker
* 
* 
* Offisielle tidtakerresultater – VotreCourse
Burhan Ġalyun

**Burhān Ġalyūn** (arabisk: ; fransk: *Burhan Ghalioun*; født 1945 i Syria) er en syrisk-fransk statsviter og professor i politisk sosiologi ved Université Paris III Sorbonne-Nouvelle som fra 29. august 2011 til 9. juni 2012 var formann for opposisjonelle syriske nasjonalråd, opprettet i protest mot Baššār al-ʾAsads styre under opprøret i Syria i 2011.
Sirdaryo

**Sirdaryo**, også skrevet **Syrdarya**, (usbekisk: *Sirdaryo / Сирдарё*; russisk: *Сырдарья*) er en by i Usbekistan, ved elva Syr-Darja.

## Referanser


## Eksterne lenker
*
Borgerkrigen i Sudan

**Borgerkrigen i Sudan** kan ha to betydninger:

*Den første borgerkrigen i Sudan (1955–1972)
*Den andre borgerkrigen i Sudan (1983–2005)
*Den tredje borgerkrigen i Sudan (2023–2025)

Alternativt kan man referere til de krigene samlet som *borgerkrigen i Sudan* eller *den sudanesiske borgerkrig*.
Sydfynske Øhav

**Sydfynske Øhav** eller **Fynske Øhav** er betegnelsen for det grunne farvannet sør for Fyn, hvor det ligger mer enn 55 øyer, småøyer og holmer. Området strekker seg fra Helnæsbugten i vest over de sydfynske alper ved Korinth og Kirkeby til Lundeborg til Langeland i øst. Fyns skjærgård, som geologisk betegnes som et druknet morenelandskap, strekker seg over et areal på ca. 480 km².

Skjærgården er et stort, oversvømmet istidslandskap, der kun de høyeste bakkene stikker opp over vannet. Skjærgården er formet av isen, som gled inn over området for 17&nbsp;000 år siden. Isen kom fra sydøst, og derfor har mange av øyene hovedform i retningen sydøst-nordvest. Området har mildt klima året rundt, som er en del av årsaken til det mangfoldige plante- og dyrelivet. Det er mange sjeldne planter på strandengene, og mange fugler oppholder seg og yngler i skjærgården.

Det er foreslått å gjøre skjærgården til dansk nasjonalpark på grunn av den helt spesielle naturen. Området er utpreget som internasjonalt naturbeskyttelsesområde.

## Eksterne lenker
* Naturturisme I/S' side om Det Sydfynske Øhav 
* Portalen til Det Sydfynske Øhav
* Øhavets øer
* Historier om livet i Det sydfynske Øhav
Helene Kleppestø

**Helene Birkeland Kleppestø** (født 1991 kommer fra Haugesund) er en norsk organisasjonskvinne. Hun har vært leder i Humanistisk Ungdom, ungdomsorganisasjonen til Human-Etisk Forbund, i perioden 2011-2013. Tidligere har hun sittet i Humanistisk Ungdoms sentralstyre.

Hun har fagbrev som restaurantkokk.

## Referanser
Helnæs Bugt

**Helnæs Bugt** er et farvann i Fyns skjærgård, som avgrenses av øya Helnæs mot vest og Fyns kyst mot nord, øst og sør. Mot nord ligger Brunshuse, mot sør Bøjden, mens Faldsled ligger mot øst. Omtrent midt i bukta ligger Illum. Bukta dekker et areal på rundt 50 km².

## Referanser
Olav Støylen

**Olav Støylen** (født 1941) var den siste lederen av Norsk Kjemisk Industriarbeiderforbund (NKIF) før sammenslåingen med Industri Energi i 2006.

Støylen har yrkeserfaring som sjømann, fisker og aluminiumsarbeider ved Hydros aluminiumsverk på Karmøy.

Leder og diverse tillitsverv i Alnor Kjemiske fagforening, Karmøy. Forbundssekretær i Norsk Kjemisk Industriarbeiderforbund fra 1973, nestformann fra 1982 og leder i forbundet 1995-2006 etter Arthur Svensson.

Han har vært medlem av næringspolitiske utvalg i Industri Energi, Nordisk kjemisk solidaritetsutvalg og styreleder i Norsk Industriarbeidermuseum på Rjukan. 

## Referanser
Muḥammad Basindawa

**Muḥammad Salīm Bāsindawa** (arabisk: ; født 4. april 1935 i Aden, Sør-Jemen) er en jemenittisk politiker som fra 2011 til 2014 var Jemens statsminister. Han var utenriksminister fra 1993 til 1994. Basindawa var medlem av Den allmenne folkekongressen, landets viktigste parti, men meldte seg ut på begynnelsen av 2000-tallet for å bli med i opposisjonen mot president ʿAlī ʿAbdullāh Ṣāliḥ som en uavhengig politiker.

Etter at opprøret i Jemen i 2011 hadde vart i flere måneder ble Bāsindawa nominert av opposisjonen til å lede den første regjeringen etter president Ṣāliḥ hadde blitt styrtet. 27. november ble han utnevnt til statsminister av visepresident ʿAbd Rabbuh Manṣūr Hādī.

## Referanser
Thorsminde

**Thorsminde** (eller **Torsminde**) ligger i det nordlige Vestjylland i Danmark og er en fiskeriby med 312 fastboende innbyggere (2023). Den ligger omtrent midt på landtangen som skiller Nissum Fjord og Nordsjøen. Byen ligger i Sønder Nissum Sogn og er en del av Holstebro kommune i Region Midtjylland. Tidligere tilhørte Thorsminde Ulfborg-Vemb kommune.

## Befolkningsutvikling

## Referanser

 


## Eksterne lenker
* 
* H. A. Olsen: "Analyse af den morfologiske udvikling på strandplanet nord for indsejlingen til Torsminde havn 1947-85" (''Geografisk Tidsskrift'', Bind 86; 1986)
* Borgerforeningens hjemmeside 
* Thorsminde Fiskerihavn
* Thorsminde Strandingsmuseum
Spring Energy

**Spring Energy Norway AS** var et uavhengig norsk oljeselskap med fokus på letevirksomhet på norsk kontinentalsokkel. Administrerende direktør var Roar Tessem og hovedkontoret lå i Oslo. Selskapet hadde i 2011 en portefølje på 26 lisenser, 2 av dem som operatør. Selskapet hadde 29 ansatte ved utgangen av 2010.

## Historie
**Spring Energy** ble grunnlagt i 2007 med HitecVision som hovedinvestor. Samme år ble selskapet prekvalifisert som rettighetshaver på norsk sokkel, og året etter prekvalifisert som operatør. I 2009 gjorde selskapet et funn på Grosbeak-prospektet i Nordsjøen, PL 378, og i 2010 gjorde selskapet funn på Beta-prospektet (Nordsjøen), PL 375, og Maria-prospektet (Norskehavet), PL 475 BS. I 2010 solgte  selskapet sine andeler i PL 378, PL 375 og PL 551 til Talisman for 114,5 millioner amerikanske dollar (674,8 millioner kroner). Samme år ble selskapets 10% andel i Stirby-prospektet, PL 341, solgt til GDF SUEZ for 21 millioner kroner.
I desember 2012 ble det kjent at det britiske selskapet Tullow Oil kjøpte Spring Energy for i overkant av 2,1 milliarder norske kroner.

## Utmerkelser
* 2009: Gullkronen i kategorien «Newcomer of the year» av Rystad Energy. 
* 2010: Gullkronen i kategorien «Business developer of the year» av Rystad Energy.

## Referanser


## Eksterne lenker
* Hjemmesiden til Spring Energy
Odd I-ekspedisjonen

**Odd I-ekspedisjonen** var en forskningsekspedisjon til Antarktis i 1927 som ble utrustet av hvalfangstrederen Lars Christensen fra Sandefjord. Ekspedisjonsfartøyet, hvalbåten «Odd I», ble ført av Anton S. Anderssen, mens Eyvind Tofte var vitenskapelig leder for ekspedisjonen.

«Odd I», tilhørende A/S Odds flytende kokeri «Pythia», forlot Sør-Georgia i begynnelsen av januar 1927 med kurs mot Sør-Shetlandsøyene. Den 7. og 8. januar passerte de to store isfjell, begge et par hundre kilometer lange og 40 meter høye. Tofte antok at dette måtte være de største isfjell som noensinne var observert, og at de stammet fra kalving av isbarrieren i Weddellhavet. Fra Deceptionøya gikk ferden videre til Det antarktiske arkipel, og fra Anvers Island ble kursen satt videre mot Peter I Øy. Det ble foretatt rekognosering etter hval i Bellingshausenhavet, men med nedslående resultat. De ankom Peter I Øy 17. januar 1927, men pakkis forhindret det som ville ha blitt den første ilandstigningen på øya. De seilte imidlertid rundt øya og foretok kartlaggeing og fotografering fra fartøyet. Den 22. januar var de tilbake ved Deceptionøya.

Odd I-ekspedisjonen var den første av en rekke på ni vitenskapelige ekspedisjoner til Antarktis som ble finansiert av Lars Christensen. I perioden 1927–31 ble det gjennomført fire ekspedisjoner med polarskuta «Norvegia», og fra 1931–37 fire ekspedisjoner med MT «Thorshavn». Disse var direkte medvirkende til Norges anneksjon av Peter I Øy, Bouvetøya og Dronning Maud Land.

## Referanser


## Eksterne lenker
* Informasjon om ekspedisjonen  Norsk polarhistorie
Audun

**Audun** er et norsk mannsnavn med norrøn opprinnelse, sammensatt av *auðr* («rikdom») og *vinr* («venn»).
 
I formen Audunn kan det være et jentenavn, men det er sjeldent. Den norrøne formen var da *Auðunnr*, av *auðr* («rikdom») og *unnr* («elsket»).

Snorre mente at navnet var en ett av Odins mange navn, og skrev dette i *[[Ynglingesaga]]en*.

## Betydning
Audun er en skandinavisk moderne form av det norrøne navnet *Auðun*, en nyere form av *[[*#Lingvistikk|*]]Auðvin*, sammensatt av *auðr* («rikdom») og *vinr* («venn»).

## Varianter av navnet
Det norrøne navnet **Auðvin* har en lang rekke varianter og relaterte navn:

## Utbredelse
*Eadwynn* var et vanlig kvinnenavn i England fra 900-tallet til 1100-tallet.

*Auðin* eller *Auðun* er kjent brukt i fire forskjellige runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. Audun var et vanlig navn i Norge i middelalderen. Over 120 forskjellige personer med navnet er nevnt i *[[Regesta Norvegica]]*. Audun har senere vært mindre utbredt.

I 2019 hadde om lag 3 800 personer i Norge Audun som første eller eneste fornavn. Kun 32 av disse var kvinner. Formen *Eyðun* er et vanlig mannsnavn på Færøyene. Odin, som kan være en form av Audun, er vanlig i Estland og Norge.

|}
Kvinnenavnet «Audun» er kjent brukt i Norge første gang i 1900. I folketellingen i 1910 var det tre kvinner og 152 menn med navnet. Formen «Audunn» er kjent fra 1908.

|}
## Navnedag
Audun har navnedag 1. mars.

## Kjente menn med navnet Audun
* Audun Hugleiksson – norsk politiker og jurist på 1200-tallet, sett på som kongens høyre hånd
* Audun Herning – tidligere leder i Sosialistisk Ungdom
* Audun Boysen – norsk mellomdistanseløper
* Audun Hetland – norsk tegner, grafiker og bokillustratør
* Audun Lysbakken – norsk Stortingsrepresentant
* Audun Meling – norsk skuespiller
* Sven Audun Nordin – norsk skuespiller
* Audun Tron – fylkesordfører i Oppland

## Kjente kvinner med navnet Audun
* Lise Audun Johannessen - Norsk OL-deltager

## Referanser


## Eksterne lenker
*
Alfons Verplaetse

**Alfons Remi Emiel «Fons» Verplaetse** (født 19. februar 1930 i Zulte i Øst-Flandern i Belgia, død 15. oktober 2020 i Bonheiden) var en belgisk økonom som var sentralbanksjef i Belgias nasjonalbank (Nationale Bank van Belgie) fra 1989 til 1999. Som sentralbanksjef var han en av arkitektene bak devalueringen av den belgiske francen i 1982 og hadde en sentral rolle under innføringen av euroen i 1999.

## Liv og virke
### Bakgrunn
Alfons Verplaetse var sønn av Leon-Achiel Verplaetse og hans hustru Alida Baert. Han vokste opp i Zulte i Flandern. Han ble i 1951 uteksaminert fra Katholieke Universiteit Leuven med lisensiat innen handel.

### Tidlig karriere
Verplaetse ble ansatt i forskningsavdelingen i sentralbanken i 1953. Han giftet seg i 1954, og fikk fem barn.

På grunn av sin økonomikunnskap ble han i 1981 visestabssjef i statsminister Wilfried Martens' regjering og ble senere som leder for økonomiembetet. Han var sammen med Jacques van Ypersele de Strihou sentral i den økonomiske politikken som ble lagt etter devalueringen på 8,5% i februar 1982.

### Sentralbanksjef
I 1985 ble han direktør i sentralbanken, og visesentralbanksjef i 1988. Da Jean Godeaux gikk av som sentralbanksjef i 1989 overtok Verplaetse som sentralbanksjef. I 1990 fikk han knyttet den belgiske francen til den tyske marken, for å stabilisere Belgias økonomi. Sammen med blant andre Guy Quaden, som da var direktør i sentralbanken, ble Belgias pengepolitikk også reformert, for å forberede innføringen av euroen.

Eurosamarbeidet preget hele hans periode som sentralbanksjef, og han var den første belgiske sentralbanksjefen som hadde plass i styret i Det europeiske monetære institutt, forløperen til Den europeiske sentralbanken (ESB), og ESBs råd. Belgia var også en av grunnleggerne av Det europeiske sentralbanksystem i 1998.

Verplaetse nådde pensjonsalderen på 67 år i 1997, men fikk forlenget sin periode til 1999 for å sikre den tredje og siste fasen av Den økonomiske og monetære union, som innebar innføringen av euro som felles valuta. Den 1. januar 1999 ble euroen innført i Belgia.

### Senere år
Etter at han ble pensjonist har han bl.a. vært rådgiver for Kongos sentralbank. Han ble utnevnt til *burggraaf* (vicomte) i 1999.

Verplaetse døde av covid-19 den 15. oktober 2020 i en alder av 90 år.

## Litteratur
*Erik Verreet og Johan van Overtveldt: *Fons Verplaetse, de meester van het herstel*. Zellik, 1991.
*Valery Janssens: *De beheerders van ons geld. Negentien gouverneurs van de Nationale Bank van België*. Tielt, 1997, s. 253-270.
*Johan van Overtveld:, *Fons Verplaetse, de peetvader*. Roeselare, 1999.
**[[État présent de la noblesse belge]]* (2013), s. 502-504 [med foto av Verplaetse].

## Referanser

## Eksterne lenker
*  Belgias nasjonalbank - lfons Verplaetse (1989-1999)
MT «Berge Edda» (1962)

**MT «Berge Edda»** var et tankskip bygget ved Rosenberg Verft som byggenummer 177. Det ble levert til rederiet Sigval Bergesen d.y.  i januar 1962. Satt inn i kontrakt med Esso for frakt av olje. Omdøpt til «Potomac» i 1966, et navn hun beholdt til hun ble hugget i 1978.

## «Berge Edda»
* 1961: 7. oktober: Sjøsatt ved Rosenberg Mek. Verksted, Stavanger
* 1962: 16. januar: Gikk prøvetur og senere overlevert til Sig. Bergesen d.y. & Co., Stavanger

## «Potomac»
* 1966: 11. desember: Solgt til Navigation International Corporation, Liberia. Omdøpt «Potomac»
* 1978: 4. august: Opphuggingen startet ved Yi Ho Steel Enterprise Corporation, Kaohsiung, Taiwan

## Kilder
*«Berge Edda» www.sjohistorie.no

## Eksterne lenker
* 
* «Berge Edda» www.shipspotting.com
Tom Ikimi

**Tom Ikimi** (født 1944) er en nigeriansk diplomat og politiker. Ikimi var utenriksminister i Nigeria mellom 1995 og 1998 for den militære regjeringen til Sani Abacha. 

Ikimi ble erstattet som utenriksminister like etter at Abacha døde av et hjerteinfarkt i juni 1998. Ikimi ble etterfulgt av Ignatius Olisemeka som utenriksminister.

## Referanser


## Eksterne lenker
* Biography on his official website
Høyholmen

**Høyholmen** ligger i Austertana i Tana. Dette er en del av området som utgjør Norges lengste sandstrand. Høyholmen har 7 km av denne stranda.

Holme er egentlig en misvisende betegnelse, da Høyholmen går ut fra fastlandet, som en halvøy. Høyholmen er et kjent sted for fugletittere.

## Referanser
Liberal Alliances Ungdom

**Liberal Alliances Ungdom** (**LAU**) er ungdomsorganisasjonen til Liberal Alliance i Danmark. Organisasjonen baserer sin politikk på «liberale verdier, herunder frihet, privat initiativ og en begrenset statsmakt.» Organisasjonen ble stiftet som Ung Alliance den 21. februar 2008, og skiftet til sitt nåværende navn, i forbindelse med moderpartiets navnebytte, den 31. januar 2009.
__NOTOC__
## Formenn
*Benjamin Dickow 2008–2009
*Emil Lykke Jensen 2009–2011
*Sasha Renate Bermann 2011–2012
*Rasmus Brygger 2012–2014
*Alex Vanopslagh 2014–2016
*Stefan Roy Frederiksen 2016–2017
*Søren Nielsen 2017–2018
*Carl Andersen 2018–d.d.

## Referanser


## Eksterne lenker
* 
*
Vestjylland

**Vestjylland** er det vanlige navnet for den vestlige delen av Jylland, omtrent tilsvarende Thy, Mors, Salling og det gamle Ringkjøbing amt og Ribe Amt, samt eventuelt Fjends og de nordvestlige deler av det gamle Vejle Amt. Den nordligste del kalles også Nordvestjylland, den sydlige Sydvestjylland, og den mellomste delen er identisk med Hardsyssel. En stor del av Vestjylland faller sammen med det historiske Ribe Stift.

Det vestlige Sønderjylland (Vestslesvig) regnes som regel ikke med til Vestjylland.

## Utstrekning og historie
Der er ingen fast grense for hvor langt Vestjylland strekker seg mod øst. Tradisjonelt regner man hele området inn til den jyske højderyg eller hovedvej 13 for Vestjylland. Her går et relativt skarpt skille mellom det flate Vestjylland med sandjord, heder og store avstander, og det bratte Østjylland med skog, større jorder og større befolkningstetthet. Geografien avspeiler seg også kulturhistorisk i landbrukets driftsformer, eiedomsformene (selveiende bønder i vest) og den vestjyske dialekten (med foranstilt artikkel *æ*. Det vestjyske dialektområde omfatter også Sydøstjylland syd for Horsens Fjord.

Skillet mellom Vest- og Østjylland har tradisjonelt været skarpt i befolkningens bevissthet. På grunn av forskjellene i dialekt og sinnelag har mange, f.eks. folkeminnesamleren Evald Tang Kristensen, regnet vest- og østjyder for to forskjellige folk.

Under Frederik 8.'s reise i Vest- og Nordjylland i 1908 ankom kongetoget til Vejen østfra, og den lokale sognepresten, pastor Richter sa blant annet følgende:
*Her ved Inngangsporten til Vestjylland byr vi vårt Kongepar det første vestjydske velkommen. Forholdene her i Vestjylland er meget forandrede i den siste Menneskealder, ved den store Kulturspredning og store Folkeblanding, men tross alt dette har Vestjyden bevart sitt særpræg: Utholdenhet og Trofasthet.*

Først i de seneste årtier er navnet Midtjylland blitt alminnelig brukt om de østlige delene av Vestjylland og noen deler av Østjylland.

Sydjylland er en annen nyere betegnelse, som dekker over det sydlige Vestjylland samt den sydlige delen av Østjylland.

Betegnelsene overlapper til dels hverandre, fordi vi har at Thy og Mors hører til både Nordjylland og Vestjylland, Sydvestjylland er en del av både Vestjylland og Sydjylland. Et belte i det midt-vestlige Jylland, som omtrent omfatter Karup, Herning, Ikast, Brande og Grindsted, inngår både fra gammel tid i Vestjylland og i det nyere begrep Midtjylland.

## Administrativ inndeling
### Amter og regioner
Det sentrale Vestjylland hører i dag under Region Midtjylland, mens den nordligste delen hører til Region Nordjylland og den sydligste til Region Syddanmark.

Fra 1970 til 2006 omfattet Vestjylland hele Ringkjøbing amt og Ribe Amt, den vestlige halvdel av Viborg Amt og et randområde av Vejle Amt.

Før 1970 svarte Vestjylland til Thisted Amt, Ringkøbing Amt og deler av Viborg Amt og Vejle Amt.

### Folketingskrets
Siden 2007 har de gamle amtskretsene vært avløst av nye storkretser ved valg til Folketinget. Den nye Vestjyllands Storkreds omfatter også et par kretser øst for den jyske højderyg.

## Referanser
MS «Rogaland» (1978)

**MS «Rogaland»** er et lasteskip bygget ved Fosen Mekaniske Verksteder AS som byggenummer 21. Det ble levert til Det Stavangerske Dampskibsselskap i juni 1978. Forlenget i 1981. Solgt til Stillehavsøya Tahiti der det fremdeles er aktiv pr. 2011

## Historie

*1978: juli: Levert til  Det Stavangerske Dampskibsselskap som «Rogaland»
*1981: Forlenget til 80,40 m x 14,59m  x 4,49m. Ny tonnasje: 635 brt
*1991: desember: Overført til K/S Tananger A/S ved Rederiet Harald Sætre A/S i Bergen
*2001: juli: Solgt til Compagnie Française Maritime de Tahiti i Papeete i Fransk Polynesia. Omdøpt «Taporo VII»
*2014: Fremdeles i fart.

## Litteratur
*Flåtelister, Skipet.no

## Eksterne lenker
* 
* 
* «Taporo VII», Shipspotting.com
Sule Lamido

**Sule Lamido** (født 30. august 1948) fungerte som utenriksminister i Nigeria fra 1999 til 2003. Lamido ble valgt til guvernør i delstaten Jigawa i april 2007, og han ble gjenvalgt som guvernør den 26. april 2011. Han ble fengslet i 1998 av regimet til Sani Abacha etter at han kritiserte Abachas plan om å hevde seg som president. Etter Abachas uvende død av hjerteinfarkt i 1998 ble Olusegun Obasanjo utnevnt som president, og han innsatte Lamido som utenriksminister i juni 1999.

## Referanser
Otto Rode

**Otto Frederik Waldemar Rode** (født 18. desember 1842 i Gjerpen, død 4. august 1911 i Kristiania) var en norsk gårdbruker og politiker (H). Han møtte som stortingsmann for Buskerud amt i 1902.

## Liv og virke
Han ble født på Gjerpen prestegård som sønn av sogneprest og stortingsmann Frederik Rode og hustru Anne Lovise Holter. En eldre bror var sogneprest og stortingsmann Carl Theodor Rode. På farssiden tilhørte de embedsmannsslekten Rode. 

Otto Rode giftet seg med Valborg Sofie Rotnes fra Nes på Romerike, og de fikk fire barn.

I 1864 fikk han skjøte på gården Grette i Lier, som han kjøpte av Frogner prestegård. Han fornyet bygningsmassen, ryddet gjengrodde jorder, og kjøpte tilleggsjord. Han hadde en lengre jordbruksutdannelse og ble regnet som en foregangsmann i jordbruket idet han opparbeidet Grette til et mønsterbruk med 500 mål innmark. Han hadde en rekke verv i kommunalt styre og i jordbrukets organisasjoner, blant annet som styremedlem i Buskerud amts landhusholdningsselskap (Buskerud landbruksselskap), medlem av representantskapet i Det Kongelige Selskap for Norges Vel og direktør (styremedlem) ved Norges Banks avdeling i Drammen.

Fra og med forfatningsstriden på 1880-tallet var Otto Rode, Olaus Færden, Ole Larsen Skattebøl og Bernhard Kjekstad blant de ledende høyremennene i Buskerud amt. Rode var suppleant (varamann) til Stortinget fra Buskerud amt 1901–1906, og møtte for Bernhard Tandberg i 1902. Rode satt i Stortingets veikomité.

Han døde under et opphold hos en slektning i Kristiania i 1911, og ble gravlagt fra Frogner kirke i Lier.

## Referanser


## Eksterne lenker
*
Frederik Rode

**Frederik Rode** (født 23. september 1800 i København, død 24. oktober 1883 i Kristiania) var en danskfødt norsk prest og politiker.

Han hadde studentereksamen fra Christiania fra 1819 og teologisk embedseksamen fra 1824. Han var huslærer 1820–1821, lærer ved Christiania Katedralskole 1824–1825, manduktør i teologi, sogneprest i Alta og Talvik og prost i Vest-Finnmark 1826–1834, sogneprest i Gjerpen 1834–1854, prost i Bamble prosti 1843–1854, stiftsprost i Christiania stift 1854–1859, hoffpredikant og sogneprest i Lier 1859–1875. Han fikk flest stemmer før bispeutnevnelser i Tromsø stift og Bergen stift i henholdsvis 1849 og 1859, men bad seg fritatt begge ganger. 

Rode var innvalgt på Stortinget fra Finmarkens amt 1833–1835, og var formann i komiteen for tienderettighetene i Finnmark og sekretær i Stortingets kirkekomité.

Han var sønn av Hans H. Rode (1767–1830) fra Halden og Charite Nicoline Holst (1778–1863). Faren var generalkvartmester-løytnant.

Frederik ble gift med Anne Lovise Holter. De ble foreldre til Carl Theodor Rode (1833–1899) som ble prest og politiker i Trøndelag, og gårdbruker Otto Rode (1842–1911), som også var politiker i Buskerud.

## Se også
* Rode (slekt)

## Referanser


## Litteratur
* 
*  http://www.altabibliotek.net/finnmark/Rode/Optegnelser.php

## Eksterne lenker
*
Stiftelsen Bryggen

**Stiftelsen Bryggen** er en norsk stiftelse med formål å bevare Bryggen i Bergen i samråd med de antikvariske myndigheter. Stiftelsen driver sikring, vedlikehold og restaureringsarbeid, samt utleie av lokaler. Den eier i dag 35 av Bryggens 61 bygninger.

Stiftelsen Bryggen ble stiftet i 1962 og har en egen stab av håndverkere, vaktmester og arkitekt. Av stiftelsens 35 bygninger er 23 istandsatt og innredet for ny bruk. Bygningene huser kontorer, butikker og verksteder for kunstnere og kunsthåndverkere. Overskuddet fra utleie av bygningsmassen går uavkortet til bevaringsarbeidet. I tillegg kommer bidrag fra kommunale, fylkeskommunale og statlige myndigheter.

## Referanser


## Eksterne lenker
* 
* Bergen byleksikon på nett, om Stiftelsen Bryggen
Carema (selskap)

**Carema** var et varemerkenavn for de svenske selskapene **Carema Care AB** og **Carema Sjukvård AB**, samt det norske selskapet **Carema Omsorg AS**. Selskapene spesialiserte seg i omsorgstjenester, og eides av Ambea AB.

Antallet heltidsansatte i Ambea er cirka 15&nbsp;000 (2018).

## Carema-skandalen
I oktober 2011 publiserte Dagens Nyheter flere artikler hvor Carema ble anklaget for ikke å ta vare på flertallet av sine pasienter på pleiehjem i Stockholm. SVT Dokument inifrån hadde fulgt Carema lenge og sendte en dokumentarfilm 6. november, der blant annet feil i selskapets personallister på hjemmet Koppargården ble avslørt. Saken førte til at tre sjefer i selskapet ble sparket. Også et bonus- og aksjeprogram i Luxembourg ble avlørt. Samme dag meddelte Ambea at de endret bonusprogrammet, noen dager senere ble det helt fjernet. Etter avsløringen jobbet det svenske Socialstyrelsen i november 2011 med flere enn 150 tilsynssaker mot omsorgsenheter som drives av Carema. I Socialstyrelsens gjennomgang i år 2012 var det ingen kritikk mot Carema. Flere svenske kommuner valgt etter dette å si opp tjenester fra Carema. I desember 2011 solgte norske Carema Omsorg seg ut av alle sykehjem i Norge to år før kontrakten løp ut.

### Mediekritikk og debatt om rapportering av Carema-skandalen
Senere har flere gjennomganger uavhengige av hverandre vist at Dagens Nyheters og SVT:s reportasjer om Koppargården inneholdt både feil og overdrivelserr. DN:s hovedredaktør på det tidspunktet, Gunilla Herlitz, hintet i forbindelse med Dagens Samhälles gjennomgang av saken at, den av Sveriges Kommuner och Landsting eide avisen, skulle ha rapportert på oppdrag fra Carema.

I rapporteringen ble det blant annet angitt at man veide bleier og gjenbrukte dem, for å spare penger. Det som ikke kom frem i rapporteringen og den etterfølgende debatten er at testing av inkontinensbeskyttelser gjennom å veie de er en av Socialstyrelsens anbefalte metoder. Den brukes ofte innen pleie og omsorg for å tilpasse bleiebruken best mulig til den enkelte bruker.

## Referanser


## Eksterne lenker
* Carmea Omsorg
* Carema Sjukvard
* Care
* Ambeas
* Carema blev 2011 slagträ i höger-vänsterdebatt i Riksdagen enligt DN
* Sveriges Radio dokumentar om Caremaskandalen
Bernhard Tandberg

**Bernhard Tandberg** (født 14. desember 1856 på Nes i Buskerud, død 21. juni 1913 i Kristiania) var en norsk gårdbruker, trelasthandler og politiker (H).

Han var sønn av en gårdbruker og skogeier, og var elev ved Drammens offentlige høiere almenskole 1867–1872. Etter ett år ved et trelastkontor og ett år utenlands, begynte han i driften hos faren. Han overtok i 1881 en del av farens skogeiendommer, og i 1887 overtok han hele farsgården Nes på Nes i Buskerud. Fra 1885 drev han også med trelasthandel, og i en tid fra 1888 var han tillike sparebankdirektør.

Tandberg var medlem av Nes herredsstyre fra 1885, herav ordfører 1892–1898, og innvalgt på Stortinget fra Buskerud amt 1901–1903 og fra Hallingdal krets i Buskerud 1910–1912. I 1912 ble han permittert fra 12. juni. Han var medlem av Stortingets veikomité 1901–1903 og medlem av Lagtinget, Stortingets landbrukskomité og Stortingets valgkomité 1910–1912. Tandberg var også medlem av Buskerud amtsutvalg i åtte år.

Han var far til gårdbruker og skogeier Gudbrand Tandberg.

## Referanser


## Litteratur
* 

## Eksterne lenker
*
Henryk Wilhelm Rosenberg

Henryk Wilhelm Rosenberg (1711–1794) var boksamler og kongelig rådgiver for August III av Polen. 

Han kom fra en gammel aristokratisk familie fra Danzig (Gdańsk), hvor han også studerte. I 1735 ble han sekretær for byrådet, og i 1750 utnevnt til rådgiver for kong August III. Han var en av grunnleggerne av det videnskabelige selskap *Societas Physicae Experimentalis* i Danzig, og han arvet et anselig bibliotek fra sin far Albrecht Rosenberg (død 1749). Med tiden fikk han samlet et av de mest rikholdige privatbiblioteker i Danzig, som ble spredt etter hans død. Hans ekslibris med et rosentre, tre måner og teksten EX BIBLIOTHECA ROSENBERGIANA, ses hos *Warszawas digitale nasjonalmuseum*.

I 1748 giftet han seg med den irskættede Anna Louise R. Jefferyes, med hvem han fikk fire døtre og to sønner.  

## Referanser
Kepler-20f

**Kepler-20f** er en eksoplanet i bane rundt stjernen Kepler-20 i stjernebildet Lyren. Det er den første bekreftede planeten på størrelse med jorden i bane rundt en sol-lignende stjerne funnet av Kepler-teleskopet. Planeten har en radius på 1,03&nbsp;jordradier og har en forventet overflatetemperatur på . Planeten går i bane rundt sin stjerne i en avstand av 16,1&nbsp;millioner kilometer, tilsvarende innenfor Merkurs bane i solsystemet. Oppdagelsen av planeten demonstrerte for første gang Kepler-teleskopets evne til å observere eksoplaneter på størrelse med jorden. Oppdagelsen av Kepler-20f ble annonsert sammen med oppdagelsen av en annen planet med terrestrisk masse i samme system, Kepler-20e.

## Referanser
Redningsberedskabet

**Redningsberedskabet** ble formelt dannet i 1992 da Folketinget vedtok beredskabsloven, som samlet det daværende kommunale brannvesen og sivilforsvar. Rammene for redningsberedskabet er fastsatt av Forsvarsministeriet i beredskabsloven:

:**§ 1** *Redningsberedskabets opgave er at forebygge, begrænse og afhjælpe skader på personer, ejendom og miljøet ved ulykker og katastrofer, herunder krigshandlinger, eller overhængende fare herfor.

:*Stk. 2. Redningsberedskabet omfatter det statslige redningsberedskab, herunder det statslige regionale redningsberedskab, og det kommunale redningsberedskab. *

== Nivåer ==

Beredskapen er inndelt i tre nivåer:

*'Nivå 1** omfatter den lokale kommunale redningsberedskap – brannvesenet.

**Nivå 2** omfatter mellomkommunal bistand, eventuelt supplert med assistanse fra et av de ni kommunale støttepunkter eller fem statlige beredskapssentre.

**Nivå 3*' omfatter de fem statlige beredskapssentre.

=== Nivå 2 ===

Nivå 2 – det statlige *regionale'' redningsberedskap – drives av det lokale, kommunale redningsberedskap i tett samarbeide med Beredskabsstyrelsen som betaler for driften, og omfatter i alt ni støttepunkter i følgende byer:
Fredensborg, Greve, Kalundborg, Nykøbing Falster, Odense, Fredericia, Esbjerg, Århus og Aalborg.

Støttepunktenes utstyrssammensetning er valgt ut fra lokale/regionale behov med hensyn til brann-, rednings- og/eller miljøinnsatser og bemannes av personell som innkalles.

### Nivå 3

Nivå 3 – det statlige redningsberedskap – er Beredskabsstyrelsens (tidligere kalt Beredskabskorpset) seks operative sentre:

Beredskabsstyrelsen Bornholm i Allinge, Beredskabsstyrelsen Sjælland i Næstved, Beredskabsstyrelsen Sydjylland i Haderslev, Beredskabsstyrelsen Midtjylland i Herning og Beredskabsstyrelsen Nordjylland i Thisted, samt Beredskabsstyrelsens Frivilligcenter i Hedehusene.

På hvert senter er det etablert en fast utrykkningsvakt bestående av vernepliktige og fast ansatte befal, som bemanner blant annet tungt utstyr til rednings- og miljøinnsatser, der kan avgå med 5-15 minutters varsel. I tillegg kan det tilkalles større mannskapsstyrker etter behov.

På frivilligsenteret er det mellom 200-300 statlige frivillige som etter 30 minutter kan avgå med en vannkanon og en mobil kommunikasjons modul (MKM), etter 45 minutter med en redningscontainer med tungt redningsutstyr, og etter en time med ytterligere rednings- og brannslukningsutstyr.

## Eksterne lenker
* Beredskabsloven, fra retsinformation.dk (dansk) 
* Beredskabsstyrelsens nettsted (dansk)
* BeredskabsInfo.dk – Nettsted med nyheter og bakgrunnsinformasjon om redningsberedskabet (dansk)
Kepler-20e

**Kepler-20e** er en eksoplanet i bane rundt Kepler-20. Planeten den første planeten funnet med en mindre radius enn jorden og i bane rundt en sollignende stjerne. Planeten er nest nærmest stjernen, etter Kepler-20b, og har en overflatetemperatur på &nbsp;K – alt for varmt til at flytende vann kan eksistere på overflaten. Sammen med de andre fire plantene i systemet ble oppdagelsen av Kepler-20e offentliggjort 20. desember 2011.

## Bane
Med en store halvakse på 0,0507&nbsp;AE har Kepler-20e en omløpsperiode på 6,098&nbsp;dager (med svært liten feilmargin). Planeten har også en inklinasjon på 87,50°, noe som gjør passeringene observerbare fra solsystemet. Som de andre planetene i systemet har planeten en høy maksimal eksentrisitet på 0,28 – det være seg den laveste i systemet.
Kepler-20

**Kepler-20** er en stjerne 950&nbsp;lysår fra jorden, i stjernebildet Lyren med et planetsystem av fem kjente planeter. Den tilsynelatende størrelsesklassen til denne stjernen er 12,51, så den kan ikke sees med det blotte øye. For å se stjernen trengs det et teleskop med blenderåpning på  eller mer. Stjernen er litt mindre enn solen &ndash; ca. 94 % av solens radius og ca. 91 % av dens masse. Den effektive temperaturen i fotosfæren er noe kjøligere enn solen på &nbsp;K, noe som gir den de karakteristiske gule fargetonene til en stjerne med spektralklasse G8. Per 2011 har det enda ikke blitt avgjort om stjernen er en hovedseriestjerne. Mengden av andre grunnstoff enn hydrogen eller helium, det astronomer kaller metallisitet, er omtrent den samme som solen. Stjernen kan være eldre enn solen, selv om feilmarginen her er relativt stor.

Den 20. desember 2011 rapporterte forskerlaget bak Kepler-teleskopet om oppdagelsen av de første eksoplanetene på størrelse med jorden, Kepler-20e og Kepler-20f, i bane rundt en sollignende stjerne. Selv om planetene er på størrelse med jorden, er de ikke jordlignende i andre viktige henseender; der er «ikke i nærheten en beboelig sone» ifølge en NASArapport, med en forventet overflatetemperatur på henholdsvis  og . Begge planetene har baner som er mindre enn Merkur. Tre andre planeter på størrelse med Neptun har blitt observert i systemet og fått betegnelsene Kepler-20b, Kepler-20c og Kepler-20d. Rekkefølgen på planeten etter avstand fra stjernen er b-e-c-f-d. Alle går i en bane nærmere stjernen enn Merkurs bane rundt solen.

## Referanser




## Eksterne lenker
*
Beboelig sone

**Beboelig sone** (engelsk: *habitable zone*, *HZ*) er innen astronomien en region i det ytre rom hvor forholdene er fordelaktige for å opprettholde liv. Det finnes to kriterier som anses nødvendige å oppfylle for at det skal være sannsynlig at liv skal kunne eksistere. Himmellegemet må befinne seg innenfor den beboelige sonen til sin stjerne i et solsystem og dels skal solsystemet befinne seg i en beboelig del av galaksen (forskningen er imidlertid tynn på det sistnevnte punkt). Sonen kalles også «økosfære», «det grønne beltet» eller «gullhårsonen» alt ettersom det er for varmt, for kaldt eller akkurat passe. I vårt eget solsystem anses den beboelige sonen å strekke seg fra 0,95&ndash;1,37&nbsp;astronomiske enheter, noe som innebærer at jorden befinner seg ganske nær den indre grensen.

Planeter og måner er de fremste kandidatene til å være beboelige og dermed kapable til å inneholde utenomjordisk liv. Gliese 581 c, den andre planeten hos den røde dvergstjernen Gliese 581 (ca. 20&nbsp;lysår fra jorden), er så langt det beste eksempelet på en eksoplanet som ligger i en bane innenfor den teoretisk beboelige sonen som omgir dens stjerne.

## Litteratur
*

## Eksterne lenker
* Astrobiology Magazine
* Amid the Universe's Chaos, a Few Habitable Places av Robert Roy Britt (mai 2002)
* The Encyclopedia of Astrobiology, Astronomy and Spaceflight
* Stjärnor och beboeliga planeter
* Om den galaktiska beboeliga zonen
* Möjliga exoplaneter i beboeliga zoner
Babagana Kingibe

**Babagana Kingibe** (født i 1945) er en nigeriansk politiker som holdt flere minister-poster i den nigerianske regjeringen. Kingibe etterfulgte Matthew Mbu som utenriksminister for Nigeria i 1993. Kingibe satt i dette embetet frem til 1995, da han ble byttet ut med Tom Ikimi.

## Referanser


## Eksterne lenker
* Biography from the Council of Foreign Relations
Sønder Nissum Sogn

**Sønder Nissum Sogn** er et sogn i Ringkøbing Prosti (Ribe Stift). Sognet ligger i Holstebro Kommune, inntil Kommunalreformen i 2007 lå det i Ulfborg-Vemb kommune, og inntil Kommunalreformen i 1970 lå det i Ulfborg Herred (Ringkøbing Amt). I Sønder Nissum Sogn ligger Thorsminde Kirke og Sønder Nissum Kirke.

I Sønder Nissum Sogn finnes følgende autoriserte stednavn:
* Annekspræstegårde (bebyggelse)
* Bjerghuse (bebyggelse)
* Felsted (bebyggelse)
* Felsted Odde (område)
* Fjand Grønne (område)
* Fjand Gårde (bebyggelse)
* Fjand Huse (bebyggelse)
* Fjandø (område)
* Gadegård (bebyggelse)
* Gjelstrup (bebyggelse)
* Glistrup (bebyggelse)
* Harbogårde (bebyggelse)
* Husby Klitplantage (område)
* Illeborg (bebyggelse)
* Klem (bebyggelse)
* Kær (bebyggelse)
* Neder Torup (bebyggelse)
* Nørhede (bebyggelse)
* Nørre Fjand (bebyggelse)
* Ovenbjerg (område)
* Over Torup (bebyggelse)
* Pilgård (bebyggelse)
* Ravnsbjerg (bebyggelse)
* Sittrup (bebyggelse)
* Svejdal (bebyggelse)
* Sønder Nissum (eierlav)
* Sønder Nissum Kirkeby (bebyggelse)
* Sønderby (bebyggelse)
* Thorsminde (bebyggelse)
* Udstrup Plantage (bebyggelse)
* Vang (bebyggelse)

## Eksterne lenker
* Sogneportalen
Gliese 649

**Gliese 649** er en rød dvergstjerne i stjernebildet Herkules, beliggende omtrent 34&nbsp;lysår fra solen. Det har blitt oppdaget at stjernen har en eksoplanet i bane rundt seg.

Ifølge Johnson et al. (2009) har en planet på masse tilsvarende Saturn blitt oppdaget rundt den røde dvergstjernen. Planeten har 32,8 % av Jupiters masse og ligger 1,15&nbsp;astronomiske enheter (AE) fra stjernen i eksentrisk bane (e=0,3). Med en antatt lysstyrke på 4,5 % av solen ligger den beboelige sonen ved 0,21&nbsp;AE og planeten vil da være så kald som om den lå 5,5&nbsp;AE fra en sol-lignende stjerne.

## Referanser
Gliese 674

**Gliese 674** *([[Gliese|Gliese-Jahreiss]] 674)* er en rød dvergstjerne som ligger rundt 15&nbsp;lysår unna i det sørlige stjernebildet Alteret. Stjernen befinner seg i fasen før hovedserien.

7. januar 2007 brukte Bonfils HARPS-spektrografen i ESO og fant en planet med en middels masse rundt den røde dvergstjernen i en uvanlig eksentrisk bane.

## Referanser

* GJ 674-katalog 
* Bilder Gliese 674
* GJ 674

## Eksterne lenker
*  
* 
*
Thoothukudi (distrikt)

**Thoothukudi** (tamilsk: தூத்துக்குடி மாவட்டம்) er et distrikt i den indiske delstaten Tamil Nadu. Distriktets hovedstad er Thoothukudi. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 50,15 % av befolkningen.

Barn i alderen 0 til 6 år utgjorde 9,81 % i 2011 mot 11,73 % i 2001. Antallet jenter i den alderen per tusen gutter er 970 i 2011 mot 953 i 2001. 
	
## Inndelinger
### Taluker
I Tamil Nadu er taluk det tredje administrative nivået, under staten og distriktene. Thoothukudi distrikt har 8 taluker.
* Ettayapuram
* Kovilpattai
* Ottapidaram
* Sathankulam
* Srivaikundam
* Thoothukkudi
* Tiruchendur
* Vilathikulam

## Byer

## Referanser


## Eksterne lenker
*
HD 107148

**HD 107148** er en 8. størrelsesklassestjerne beliggende omtrent 167&nbsp;lysår unna i stjernebildet Jomfruen. Stjernen er en gul dverg med en lysstyrke 1,41&nbsp;ganger solen. Den er dobbelt så høyt beriket med tyngre grunnstoffer enn solen. I 2006 ble det offentliggjort oppdagelsen av en planet på størrelse med Saturn. Stjernen må ikke forveksles med HD 108147, som også har en eksoplanet beliggende i stjernebildet Sørkorset og som ble oppdaget i 2000.

## Referanser
Sydjylland

**Sydjylland** er den sydlige del av Nørrejylland. Området svarer til det tidligere Ribe Amt, de nordøstlige sognene i Sønderjyllands Amt samt den sydlige, vestlige og nordvestlige delen av det tidligere Vejle Amt. Sydjylland forveksles ofte feilaktig med Sønderjylland, fordi navnene ligner hverandre til forveksling. En innbygger i denne delen av Jylland kalles en *sydjyde* og er som betegnelsen midtjyde (men i motsetning til sønderjyde) ikke en egentlig språklig og kulturell identitet. Befolkningen i Sydjylland er kulturelt og språklig mest beslektet med vestjydene.

Som eksempler på byer i Sydjylland kan man nevne Vejle, Kolding, Fredericia, Sønder Omme, Thyregod, Give, Billund, Grindsted, Vorbasse, Brørup, Vejen, Egtved og Vamdrup. Byer i Varde Kommune og Esbjerg Kommune regnes også som sydjyske, men nevnes oftest som beliggende i Sydvestjylland.

Sammen med de sønderjyske landsdelene kalles den sydlige del av Jylland for **Syd- og Sønderjylland**. Begge deler ligger i Region Syddanmark. Undertiden brukes betegnelsen "Sydjylland" om såvel Syd- som Sønderjylland i forening (se bl.a. eksemplene i *eksterne lenker*). "Sønderjylland" dekker derimot utelukkende det meste av det tidligere Sønderjyllands Amt og fra eldre tid også Sydslesvig ned til Ejderen.

## Eksterne lenker
* RST-Turistportal

## Noter
Københavns Energi

**Københavns Energi (KE)** er en dansk forsyningsvirksomhet som eies av Københavns Kommune. I 2008 omsatte virksomheden for 3,7 milliarder danske kroner og beskjeftiget 700 ansatte. Aktivitetene omfatter leveranse av gass, vann og varme til innbyggerne i Københavns Kommune samt håndtering av spillvann for i alt 19 kommuner i hovedstadsregionen. I 2006 ble KEs virksomhet innenfor elektrisitetsforsyning solgt til DONG Energy.

## Bygas
I alt 20 millioner kubikkmeter bygass blir produsert på Kløvermarken Gasværk og Strandvænget Gasværk og leveres til omkring 160 000 husstander i København, i tillegg til områder i Tårnby, Hvidovre og Rødovre.

## Historie

Københavns Energis historie går tilbake til 1857 og 1859, hvor Københavns Belysningsvæsen og Københavns Vandforsyning ble etablert. Vannforsyningen etablerte en rekke vannverker, hvorav noen lå langt fra København – og ble med tiden Danmarks største vannforsyning. Det første gassverk ble satt i drift i 1857, mens det første elektrisitetsverk, Gothersgade Elværk, ble satt i drift i 1892. I 1925 begynte produksjonen av fjernvarme.

I 1998 ble Københavns Vandforsyning og Afløbskontoret slått sammen til Københavns Vand. Året etter skiftet Københavns Belysningsvæsen navn til Københavns Energi, og i 2001 fusjonerte Københavns Energi og Københavns Vand til Københavns Energi. Københavns Borgerrepræsentation besluttet i 2005 å skille ut og selge den delen av virksomheten som drev med elektrisitetsforsyning, fra 1. mai 2006 ble det overtatt av DONG Energy. Samtidig ble de enkelte områder i Københavns Energi splittet i en rekke aksjeselskaper som alle eies av Københavns Kommune. 

## Referanser


## Eksterne lenker
* Københavns Energis nettsted (dansk)
5535 Annefrank

**5535 Annefrank** er en hovedbelteasteroide. Den ble oppdaget den 23. mars 1942 av Karl Wilhelm Reinmuth ved Landessternwarte Heidelberg-Königstuhl i Heidelberg. 

Asteroiden er oppkalt etter Anne Frank, den tysk-jødiske jenten som ble verdenskjent for dagboken hun skrev mens hun og familien lå i dekning for nazistene under andre verdenskrig.

Den 2. november 2002 passerte romsonden Stardust Annefrank og tok detaljerte bilder av asteroiden. De returnerte bildene viste at asteroiden var 8&nbsp;km i lengde; dobbelt så lang som antatt fra bakkeobservasjoner.

## Referanser

* 

## Eksterne lenker
* SPACE.com-artikkel om Stardust-passeringen
2473 Heyerdahl

**2473 Heyerdahl** er en  hovedbelteasteroide. Den ble oppdaget 12. september 1977 av Nikolai Stepanovich Chernykh og oppkalt etter den norske antropologen Thor Heyerdahl. 

## Eksterne lenker
3457 Arnenordheim

**3457 Arnenordheim** er en  hovedbelteasteroide. Den ble oppdaget 5. september 1985 av Henri Debehogne ved det europeiske sørobservatorium, og er oppkalt etter den norske komponisten Arne Nordheim.

## Eksterne lenker
4872 Grieg

**4872 Grieg** er en  hovedbelteasteroide. Den ble oppdaget 25. desember 1989 av Freimut Börngen og er oppkalt etter den norske komponisten Edvard Grieg.

## Eksterne lenker